CELEX: 32015D0681
Language: lv
Date: 2015-04-29 00:00:00
Title: Komisijas Īstenošanas lēmums (ES) 2015/681 (2015. gada 29. aprīlis) par atsauču uz standarta EN ISO 4210 (1.–9. daļa) par pilsētas un sabiedrisko ceļu, kalnu un sporta divriteņiem un standarta EN ISO 8098 par mazu bērnu divriteņiem publicēšanu Eiropas Savienības Oficiālajā Vēstnesī saskaņā ar Eiropas Parlamenta un Padomes Direktīvu 2001/95/EK (Dokuments attiecas uz EEZ)

30.4.2015   
            
            
               LV
            
            
               Eiropas Savienības Oficiālais Vēstnesis
            
            
               L 111/30
            
         KOMISIJAS ĪSTENOŠANAS LĒMUMS (ES) 2015/681
   (2015. gada 29. aprīlis)
   par atsauču uz standarta EN ISO 4210 (1.–9. daļa) par pilsētas un sabiedrisko ceļu, kalnu un sporta divriteņiem un standarta EN ISO 8098 par mazu bērnu divriteņiem publicēšanu Eiropas Savienības Oficiālajā Vēstnesī saskaņā ar Eiropas Parlamenta un Padomes Direktīvu 2001/95/EK
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2001. gada 3. decembra Direktīvu 2001/95/EK par produktu vispārēju drošību (1) un jo īpaši tās 4. panta 2. punkta pirmo daļu,
   tā kā:
   
               (1)
            
            
               Direktīvas 2001/95/EK 3. panta 1. punktā noteikts, ka ražotājiem ir pienākums laist tirgū vienīgi drošus produktus.
            
         
               (2)
            
            
               Saskaņā ar Direktīvas 2001/95/EK 3. panta 2. punkta otro daļu produktu uzskata par drošu attiecībā uz atbilstošajos valsts standartos ietvertajiem riskiem un risku kategorijām, ja tas atbilst brīvprātīgi pieņemtiem valsts standartiem, kuros pārņemti Eiropas standarti un uz kuriem Komisija saskaņā ar minētās direktīvas 4. pantu publicējusi atsauces Eiropas Savienības Oficiālajā Vēstnesī.
            
         
               (3)
            
            
               Atbilstīgi Direktīvas 2001/95/EK 4. panta 1. punktam Eiropas standartus iedibina Eiropas standartizācijas iestādes, pamatojoties uz Komisijas izdotajiem pilnvarojumiem.
            
         
               (4)
            
            
               Atbilstīgi Direktīvas 2001/95/EK 4. panta 2. punktam Komisijai jāpublicē atsauces uz šādiem standartiem.
            
         
               (5)
            
            
               Komisija 2011. gada 29. novembrī pieņēma Lēmumu 2011/786/ES (2) par drošuma prasībām, kas jāievēro Eiropas standartos par divriteņiem, mazu bērnu divriteņiem un divriteņu bagāžniekiem saskaņā ar Direktīvu 2001/95/EK.
            
         
               (6)
            
            
               Komisija 2012. gada 6. septembrī izdeva pilnvarojumu M/508, ar kuru pilnvaroja Eiropas standartizācijas organizācijas izstrādāt Eiropas standartus, lai novērstu galvenos riskos, kas saistīti ar divriteņiem, divriteņiem maziem bērniem un divriteņu bagāžniekiem.
            
         
               (7)
            
            
               Ņemot vērā Komisijas pilnvarojumu, Eiropas Standartizācijas komiteja pieņēma jaunus standartus: EN ISO 4210 (1.–9. daļa) par pilsētas un sabiedrisko ceļu, kalnu un sporta divriteņiem un EN ISO 8098 par mazu bērnu divriteņiem. Ar šiem aizstāj iepriekšējos standartus EN 14764:2005, EN 14766:2005 un EN 14781:2005.
            
         
               (8)
            
            
               Eiropas standarti EN ISO 4210 (1.–9. daļa) un EN ISO 8098 ir saskaņā ar pilnvarojumu M/508 un atbilst Direktīvā 2001/95/EK noteiktajai vispārējā drošuma prasībai. Tādēļ atsauces uz šiem standartiem attiecīgi būtu jāpublicē Eiropas Savienības Oficiālajā Vēstnesī.
            
         
               (9)
            
            
               Šajā lēmumā paredzētie pasākumi ir saskaņā ar atzinumu, ko sniegusi ar Direktīvu 2001/95/EK izveidotā komiteja,
            
         IR PIEŅĒMUSI ŠO LĒMUMU.
   1. pants
   
      Eiropas Savienības Oficiālā Vēstneša C sērijā publicē atsauces uz turpmāk minētajiem standartiem:
   
               a)
            
            
               EN ISO 4210-1:2014 “Velosipēdi. Divriteņu drošuma prasības”, 1. daļa: “Termini un definīcijas”;
            
         
               b)
            
            
               EN ISO 4210-2:2014 “Velosipēdi. Divriteņu drošuma prasības”, 2. daļa: “Prasības pilsētas un sabiedrisko ceļu, jauniešu, kalnu un sporta divriteņiem”;
            
         
               c)
            
            
               EN ISO 4210-3:2014 “Velosipēdi. Divriteņu drošuma prasības”, 3. daļa: “Vienotas testēšanas metodes”;
            
         
               d)
            
            
               EN ISO 4210-4:2014 “Velosipēdi. Divriteņu drošuma prasības”, 4. daļa: “Bremžu testēšanas metodes”;
            
         
               e)
            
            
               EN ISO 4210-5:2014 “Velosipēdi. Divriteņu drošuma prasības”, 5. daļa: “Stūrēšanas testēšanas metodes”;
            
         
               f)
            
            
               EN ISO 4210-6:2014 “Velosipēdi. Divriteņu drošuma prasības”, 6. daļa: “Rāmja un dakšas testēšanas metodes”;
            
         
               g)
            
            
               EN ISO 4210-7:2014 “Velosipēdi. Divriteņu drošuma prasības”, 7. daļa: “Riteņu un riteņu loku testēšanas metodes”;
            
         
               h)
            
            
               EN ISO 4210-8:2014 “Velosipēdi. Divriteņu drošuma prasības”, 8. daļa: “Pedāļu un piedziņas sistēmas testēšanas metodes”;
            
         
               i)
            
            
               EN ISO 4210-9:2014 “Velosipēdi. Divriteņu drošuma prasības”, 9. daļa: “Sēdekļa un balsta testēšanas metodes”;
            
         
               j)
            
            
               EN ISO 8098:2014 “Divriteņi maziem bērniem. Drošuma prasības un testēšanas metodes”.
            
         2. pants
   Šis lēmums stājas spēkā divdesmitajā dienā pēc tā publicēšanas Eiropas Savienības Oficiālajā Vēstnesī.
   
   
      Briselē, 2015. gada 29. aprīlī
      
         
            Komisijas vārdā –
         
         
            priekšsēdētājs
         
         Jean-Claude JUNCKER
      
   
   
      (1)  OV L 11, 15.1.2002., 4. lpp.
   
   
      (2)  Komisijas 2011. gada 29. novembra Lēmums 2011/786/ES par drošuma prasībām, kas jāievēro Eiropas standartos par divriteņiem, mazu bērnu divriteņiem un divriteņu bagāžniekiem saskaņā ar Eiropas Parlamenta un Padomes Direktīvu 2001/95/EK (OV L 319, 2.12.2011., 106. lpp.).